**A 2015. szeptember 17-i rendes képviselő-testületi ülés határozatai**

**66 – 81**

**66/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete a 2015. szeptember 17-i rendes képviselő-testületi ülés napirendjét az alábbiak szerint fogadja el:

1./ Rendelet talajterhelési díj megállapításáról (a 8/2015.(VI. 25.) rendelettervezetet a 2015. június 25-i rendes képviselő-testületi ülésre megkapták a képviselők)

 Előterjesztő: Rutkai Róbert aljegyző

2./ Beszámoló Rád Községi Önkormányzat 2015. évi költségvetése I. félévi végrehajtásáról

 Előterjesztő: Lieszkovszki Gábor polgármester

3./ Önkormányzati alkalmazottak iskolakezdési támogatása

 Előterjesztő: Lieszkovszki Gábor polgármester

4./ Pályázat önkormányzati költségvetési támogatásra

 Előterjesztő: Lieszkovszki Gábor polgármester

5./ Pályázat szociális célú tüzelőanyag vásárlásához kapcsolódó kiegészítő támogatásra

 Előterjesztő: Lieszkovszki Gábor polgármester

6./ Csatlakozás a Bursa Hungarica Felsőoktatási Önkormányzati Ösztöndíjrendszer 2016. évi fordulójához, és döntés a pályázati kiírásról

 Előterjesztő: Lieszkovszki Gábor polgármester

7./ A 2015. évi Szent István Napi községi ünnepség kiadásainak elszámolása

 Előterjesztő: Lieszkovszki Gábor polgármester

8./ Az 1956-os forradalom és szabadságharcról történő megemlékezés előkészítése

(községi ünnepség)

Előterjesztő: Lieszkovszki Gábor polgármester

9./ Az Orvosi Rendelő és a Községháza homlokzatának renoválása

10./ Beszámoló a Rádi Polgárőr Egyesület tevékenységéről, pályázatairól és kérelméről

11./ Tájékoztató a szennyvízcsatorna közműépítés befejezéséről

Előterjesztő: Lieszkovszki Gábor polgármester

Zárt ülésen:

12./ Gergely Sándor kifogása a Rád 077/78 és 077/111 hrsz-ú mezőgazdasági ingatlanok tulajdonjog átruházásával kapcsolatos szerződéseinek földbizottsági hatáskörben történő elutasításával összefüggésben

 Előterjesztő: Rutkai Róbert aljegyző

1./ Rendelet talajterhelési díj megállapításáról (a 8/2015.(VI. 25.) rendelettervezetet a 2015. június 25-i rendes képviselő-testületi ülésre megkapták a képviselők)

**67/2015.(IX. 17.) számú határozat** (6 igen 1 tartózkodás szavazattal)

Rád Községi Önkormányzat Képviselő-testülete úgy dönt, hogy a locsoláshoz az érdekelt által egyénileg létesítendő és felszerelt, a szennyvízközművet üzemeltető által elfogadott típusú almérő használatával locsolt vízmennyiségnek megfelelő mértékű szennyvízdíjat nem kell megfizetni, amelyről az érdekelt és az üzemeltető megállapodik.

Határidő: 2016. január 1-től

Felelős: Lieszkovszki Gábor polgármester

**68/2015.(IX. 17.) számú határozat** (6 igen 1 tartózkodás szavazattal)

Rád Községi Önkormányzat Képviselő-testülete a locsoláshozalmérőt felszereltetőknek 2016. második negyedévtől biztosítja, hogy a szennyvízcsatorna közmű üzemeltetőjének hozzájárulásával nem kell a hitelesített almérőn átfolyó vízmennyiség után szennyvízdíjat fizetni.

Határidő: 2016. január 1-től

Felelős: Lieszkovszki Gábor polgármester

**69/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete a talajterhelési díj megállapításáról szóló 8/2015.(IX. 17.) rendelettervezetből elhagyja a mentességek, kedvezmények javasolt rendelkezéseit és helyette a valóban rászorultak esetében, a fizetendő talajterhelési díj Képviselő-testület által meghatározott mértékű csökkentésének, vagy elengedésének lehetőségét biztosítja.

Határidő: 2016. január 1-től

Felelős: Lieszkovszki Gábor polgármester

 **8/2015. (IX. 17.) rendelet** (7 igen egyhangú szavazattal)

**A talajterhelési díj megállapításáról**

2./ Beszámoló Rád Községi Önkormányzat 2015. évi költségvetése I. félévi végrehajtásáról

**70/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete a 2015. évi költségvetése I. félévi teljesítéséről készült beszámolót, pénzforgalmi jelentést megismerte és tudomásul véve, jóváhagyólag elfogadta.

Határidő: 2015. szeptember 17.

Felelős: Lieszkovszki Gábor polgármester

3./ Önkormányzati alkalmazottak iskolakezdési támogatása

**71/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete iskolakezdési hozzájárulási támogatást állapít meg Petőné Kékesi Ildikó védőnő, Rákóczi Erika könyvtáros és Daucsó Józsefné takarító-kézbesítő számára, mindhárom esetben egy-egy gyermekre vonatkozóan, fejenként nettó 15 000 Ft + 5 355 Ft (35,7 %) járulék, összesen bruttó 20 355 Ft/fő összegben.

Felhatalmazza a polgármestert az iskolakezdési hozzájárulási támogatás kifizetésére és az összesen 61 065 Ft összegű szükséges költségvetési átcsoportosítással kapcsolatos eljárásra.

Határidő: kifizetésre: 2015. szeptember 25.

 költségvetési előirányzat módosításra 2015. október 31.

4./ Pályázat önkormányzati költségvetési támogatásra

**72/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete a belügyminiszter és a nemzetgazdasági miniszter által rendkívüli önkormányzati költségvetési támogatásra hirdetett pályázaton részt vesz.

Felhívja a Rádi Közös Önkormányzati Hivatalt, hogy a Pályázati Kiírásban foglaltak alapján, a pályázók körére és a pályázat benyújtására vonatkozó adatokra figyelemmel, készítse elő a pályázatot és a benyújtandó dokumentumokat.

Felhatalmazza a polgármestert a pályázat, pályázati kiírásban jelzett határidőkben történő benyújtására.

Határidő: pályázat benyújtására 2015. szeptember 30-a, illetve

szükség szerint 2015. november 30.

Felelős: Lieszkovszki Gábor polgármester

5./ Pályázat szociális célú tüzelőanyag vásárlásához kapcsolódó kiegészítő támogatásra

**73/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete a 2015/2016. év telére vonatkozóan igényt nyújt be a belügyminiszterhez az 1503/2015. (VII. 23.) Korm. határozat alapján a helyi önkormányzatoknak nyújtható szociális célú tüzelőanyag vásárlásához kapcsolódó kiegészítő támogatásra.

Az igényelt kemény lombos fafajtára vonatkozó kérelmének megfelelően a 44 köbméter szociális tűzifa 55 880 Ft önrészét az önkormányzat a 2015. évi költségvetéséről szóló 3/2015.(III. 12.) számú rendelet önkormányzati segély előirányzata terhére biztosítja.

Az önkormányzat a szociális célú tűzifában részesülőtől ellenszolgáltatást nem kér.

Felhatalmazza a polgármestert a szociális tűzifa kiegészítő támogatására vonatkozó kérelem pályázati előírásnak megfelelő benyújtására.

A szociális tüzelőanyag támogatás, mint természetben nyújtott települési, önkormányzati támogatás szabályait az 1/2015.(II. 26.) helyi rendelet 13. § (3) bekezdése alapján elkészítendő helyi rendelet tartalmazza, amely előkészítésére és 2015. október hónapban való előterjesztésére hívja fel a Képviselő-testület a jegyzőt.

**Határidő: pályázat benyújtására: 2015. október 1.**

 **a szociális célú tűzifa ellátásról szóló rendelet előterjesztése: 2015. október 30.**

**Felelős: Lieszkovszki Gábor polgármester**

6./ Csatlakozás a Bursa Hungarica Felsőoktatási Önkormányzati Ösztöndíjrendszer 2016. évi fordulójához, és döntés a pályázati kiírásról

**74/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete elfogadja a Bursa Hungarica Felsőoktatási Önkormányzati Ösztöndíjpályázat 2016. évi fordulójához történő Csatlakozó Nyilatkozatot és kiírja 2016. évre a Bursa Hungarica Felsőoktatási Önkormányzati Ösztöndíjpályázatot a felsőoktatási hallgató („A” típusú pályázati kiírás) és a felsőoktatási tanulmányokat kezdeni kívánó („B” típusú pályázati kiírás) fiatalok számára. A pályázati kiírásban a hátrányos szociális helyzet jövedelemhatárát az egy főre eső öregségi nyugdíjminimum kétszeresében: 57 000 Ft-ban állapítja meg. A kiírásban további helyi feltételt nem állapít meg a Képviselő-testület.

Határidő: Csatlakozási nyilatkozat megküldésére: 2015. október 1.

 Pályázatok kiírására: 2015. október 5.

 A pályázatok benyújtására: 2015. november 9.

 A pályázatok elbírálására: 2015. december 7.

Önkormányzati döntésről a Támogatáskezelő értesítése: 2015. december 11.

 Önkormányzati döntésről a Pályázó értesítése: 2015. december 17.

7./ A 2015. évi Szent István Napi községi ünnepség kiadásainak elszámolása

**75/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete a 2015. évi Szent István Napi községi ünnepség kiadásairól készült elszámolást elfogadja, és a 15 000 Ft többletkiadási költség összegének a Rád Közművelődéséért Alapítvány számlájára utalásra hatalmazza fel a polgármestert.

Határidő: 2015. szeptember 25.

Felelős: Lieszkovszki Gábor polgármester

8./ Az 1956-os forradalom és szabadságharcról történő megemlékezés előkészítése

(községi ünnepség)

**76/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete az 1956-os forradalomra és szabadságharcra emlékező községi ünnepséget 2015. október 22-én (csütörtökön) 15 óra 30 perckor rendezi meg a Templom téri kopjafánál – rossz idő esetén a Községi Általános Iskola fedett előterében – ünnepi megemlékezésre felkéri Koós János iskolaigazgatót.

Az ünnepség előkészítésére és megszervezésére, a helyszínen történő lebonyolítására a Rád Közművelődéséért Alapítványt (RKA) és Rákóczi Erika könyvtárost kéri fel és bízza meg.

Határidő: 2015. október 22.

Felelős: Lieszkovszki Gábor polgármester

9./ Az Orvosi Rendelő és a Községháza homlokzatának renoválása

**77/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete az Orvosi Rendelő épületének Petőfi és Vörösmarty utcai homlokzata, továbbá a Községháza épületének Petőfi utcai homlokzata felújítására benyújtott árajánlatában foglaltak szerint, Berecz Attila (2613 Rád, Rákóczi út 48./2 szám) építési kivitelezőt bízza meg a felújítási munkák elvégzésével, összesen bruttó 801 059 Ft vállalási árért.

Határidő: 2015. október 30.

Felelős: Lieszkovszki Gábor polgármester

10./ Beszámoló a Rádi Polgárőr Egyesület tevékenységéről, pályázatairól és kérelméről

**78/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete a Rádi Polgárőr Egyesület, tájékoztató beszámolóját elfogadja, és az elnyert pályázati forrásból vásárolt egyesületi gépkocsi átvételével, biztonságos tárolásával, üzemeltetésével kapcsolatos várható kiadásokra 300 000 Ft (háromszázezer forint) összegű vissza nem térítendő támogatást nyújt, amely összeg Rádi Polgárőr Egyesület számlájára történő átutalására hatalmazza fel a polgármestert.

Határidő: 2015. szeptember 30.

Felelős: Lieszkovszki Gábor polgármester

11./ Tájékoztató a szennyvízcsatorna közműépítés befejezéséről

**79/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete hozzájárult, hogy zárt ülésen tárgyalja meg a rádi szennyvízcsatorna közműberuházásról szóló kivitelezői tájékoztatót.

Határidő: 2015. szeptember 17.

Felelős: Lieszkovszki Gábor polgármester

A tájékoztató megtárgyalása után érdemi határozatot nem hozott a Képviselő-testület. (Októberi képviselő-testületi ülésre napolva)

12./ Gergely Sándor kifogása a Rád 077/78 és 077/111 hrsz-ú mezőgazdasági ingatlanok tulajdonjog átruházásával kapcsolatos szerződéseinek földbizottsági hatáskörben történő elutasításával összefüggésben (zárt ülésen tárgyalva)

**80/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete Gergely Sándor (2600 Vác, Petróczi utca 5.) vevő, Torma Ferenc (1151 Budapest, Lóvasút köz 5/b.) eladóval a Rád, 077/78 helyrajzi számon nyilvántartott földrészletre vonatkozóan megkötött, és a szerző féllel a föld tulajdonjogának átruházásáról szóló szerződés jóváhagyását egyetértően támogatja.

Határidő: 2015. szeptember 17.

Felelős: Lieszkovszki Gábor polgármester

**81/2015.(IX. 17.) számú határozat** (7 igen egyhangú szavazattal)

Rád Községi Önkormányzat Képviselő-testülete Gergely Sándor (2600 Vác, Petróczi utca 5.) vevő, Templom Kata(2141 Csömör, Petőfi u. 81.) eladóval a Rád, 077/111 helyrajzi számon nyilvántartott földrészletre vonatkozóan megkötött, és a szerző féllel a föld tulajdonjogának átruházásáról szóló szerződés jóváhagyását egyetértően támogatja.

Határidő: 2015. szeptember 17.

Felelős: Lieszkovszki Gábor polgármester